rejauldu/bengali-wikipedia huggingface dataset:
হার্ভি লেই ক্যান্টওয়েল (জন্ম ২৮ জানুয়ারী, ১৯৯৯), এছাড়াও তার মঞ্চনাম  হার্ভি দ্বারা পরিচিত, হলেন একজন ইংরেজ গায়ক এবং ছোট পর্দার উপস্থাপক। তিনি জনপ্রিয় ব্রিটিশ টেলিভিশন চ্যানেল  বিবিসি-এর মালিকানা ভিত্তিক শিশুতোষ চ্যানেল সিবিবিসি-এ প্রচারিত ফ্রাইডে ডাউনলোড নামক শিশুদের বিনোদনমূলক ছোট পর্দার অনুষ্ঠানের ধারাবাহিক ৭ থেকে ধারাবাহিক ৯ পযন্ত উপস্থাপকের দাইত্ব পালন করেছেন। https://www.bbc.co.uk/cbbc/shows/fridaydownload   কর্মজীবন  কিশোর বয়সে তাকে তার বন্ধুরা তার গান পরিবেশনার ভিডিও সমূহ ফেইসবুক-এ আপলোড করার জন্য উৎসাহ দিয়েছিল, এবং ২০১৩ সালে তার ব্যবস্থ্যাপক এবং বয় ব্যান্ড "ইস্ট সেভেন" এর সাবেক প্রধান গায়ক ডিলানের সাহায্যে তিনি কিছু কাল পরেই সরাসরি অনুষ্ঠানে গান পরিবেশন করেন এবং খুব তারাতারি রেকর্ড লেবেল  ইউনিভার্সাল মিউজিক-এর সাথে চুক্তিবদ্ধ হন। হার্ভির প্রথম একক "থ্যাংক ইউ" প্রকাশ পায় ২০১৩ সালের শেষের দিকে এবং যেটি বড় ধরনের জনপ্রিয়তা পেয়ে যায়। অনেকগুলো সফর, অনেক স্থানে উপস্থিত হওয়া, একক প্রকাশ করা এবং আরো অনেক পপ তারকাদের কার্যকলাপের মধ্যেও ক্যান্টওয়েল, সিবিবিসি-এ প্রচারিত "ফ্রাইডে ডাউনলোড" অনুষ্ঠানটিতে মাঝে মাঝে অতিথি উপস্থাপক হিসেবে হাজির হয়েছেন, এবং ২০১৬ সালে উক্ত অনুষ্ঠানটির জন্য পূর্ণকালীন উপস্থাপক হিসেবে চুক্তিবদ্ধ হন। তিনি তার ইউটিউব চ্যানেলে নিয়মিত ভিডিও অাপলোড করেছেন, যেগুলোর মধ্যে অনেক গুলো কভার করা গান এবং অন্য পপ তারকের সাথে নিয়ে পরিবেশনা অন্যতম। ২০১৭ সালে তিনি "হলিডে" নামক একটি ইপি প্রকাশ করেন, যেটিতে তার অন্যান্য গানসমূহ গুলোর মধ্যে তার জনপ্রিয় "ফোবিয়া" নামক এককটিও অন্যতম।  অ্যালবাম সমূহ ইপি  শিরোনাম বিস্তারিত হলিডে   প্রকাশকাল: ২৫ জুলাই ২০১৭  লেবেল: ইউনিভার্সাল মিউজিক  মাধ্যম: ডিজিটাল ডাউনলোড টক ট্যু ইউ   প্রকাশ কাল: ৩০ নভেম্বর ২০১৭  লেবেল: ইউনিভার্সাল মিউজিক  মাধ্যম: ডিজিটাল ডাউনলোড  একক সমূহ  শিরোনাম সাল তালিকায় অবস্থান অ্যালবাম যুক্তরাজ্য "হলিডে"(সাহায্যে রেডফো) ২০১৭ — হলিডে "লা লা লা লা (মিসন আই লাভ ইউ)"(সাহায্যে স্টাইলো জি) — "ফোবিয়া" — "টক ট্যু ইউ" — টক ট্যু ইউ "আই ওন্ট লেট ইউ ডাউন" — "পার্সোনাল" ৭৩   তথ্যসূত্র  বিষয়শ্রেণী:১৯৯৯-এ জন্ম বিষয়শ্রেণী:জীবিত ব্যক্তি বিষয়শ্রেণী:ব্রিটিশ গায়ক বিষয়শ্রেণী:কেন্ট থেকে আগত গায়ক বিষয়শ্রেণী:পপ গায়ক বিষয়শ্রেণী:ইংরেজ গায়ক বিষয়শ্রেণী:ইংরেজ টেলিভিশন উপস্থাপক বিষয়শ্রেণী:২১শ শতাব্দীর ইংরেজ সঙ্গীতশিল্পী
লিওনি গারকেন স্কোফিল্ড (, ; জন্ম: ১৫ ফেব্রুয়ারি ১৯৯৮) হলেন একজন ব্রিটিশ পেশাদার ফ্রিস্টাইল স্কিয়ার। তিনি বিভিন্ন আন্তর্জাতিক প্রতিযোগিতায় ফ্রিস্টাইল স্কিইংয়ের মোগল বিভাগে যুক্তরাজ্যের প্রতিনিধি হিসেবে প্রতিদ্বন্দ্বিতা করে থাকেন।  স্কোফিল্ড যুক্তরাজ্যের হয়ে ২০২২ শীতকালীন অলিম্পিকে অংশগ্রহণ করেছেন।  প্রারম্ভিক জীবন লিওনি গারকেন স্কোফিল্ড ১৯৯৮ সালের ১৫ই ফেব্রুয়ারি তারিখে যুক্তরাজ্যের চেমসফোর্ডে জন্মগ্রহণ করেছেন এবং সেখানেই তার শৈশব অতিবাহিত করেছেন।  খেলোয়াড়ি জীবন স্কোফিল্ড যুক্তরাজ্যের প্রতিনিধি হিসেবে ২০২২ শীতকালীন অলিম্পিকে শুধুমাত্র একটি প্রতিযোগিতায় অংশগ্রহণ করেছেন।  তিনি ফ্রিস্টাইল স্কিইংয়ে নারীদের মোগল প্রতিযোগিতায় অংশগ্রহণ করেছিলেন। প্রতিযোগিতাটির বাছাইপর্বে তিনি সর্বমোট ৬২.০৬ পয়েন্ট অর্জন করতে সক্ষম হয়েছিলেন, যার ফলে বাছাইপর্ব থেকেই তাকে বিদায় নিতে হয়েছিল।  তথ্যসূত্র  বহিঃসংযোগ     বিষয়শ্রেণী:১৯৯৮-এ জন্ম বিষয়শ্রেণী:জীবিত ব্যক্তি বিষয়শ্রেণী:ব্রিটিশ নারী ফ্রিস্টাইল স্কিয়ার বিষয়শ্রেণী:যুক্তরাজ্যের অলিম্পিক ফ্রিস্টাইল স্কিয়ার বিষয়শ্রেণী:২০২২ শীতকালীন অলিম্পিকের ফ্রিস্টাইল স্কিয়ার
দারুল উলুম নাদওয়াতুল উলামা ভারতের লখনউয়ের একটি ইসলামী মাদ্রাসা। ১৮৯৮ সালের ২৬ সেপ্টেম্বর ভারতের অন্যতম প্রধান ইসলামী প্রতিষ্ঠান নাদওয়াতুল উলামা দ্বারা এটি প্রতিষ্ঠিত হয়।  নদওয়াতুল উলামার ব্যবস্থাপক দারুল উলূম নাদওয়াতুল উলামার আচার্য (পৃষ্ঠপোষক) এবং অধ্যক্ষ সেমিনারির নির্বাহী প্রধান।  আচার্যদের তালিকা  নং নামকার্যকাল রেফারেন্স ১ মুহাম্মদ আলী মুঙ্গেরি  ২৬ সেপ্টেম্বর ১৮৯৮ ১৯ জুলাই ১৯০৩ ২ মাসিহুজ্জামান ২০ জুলাই ১৯০৩ ২১ এপ্রিল ১৯০৫  ৩  খলিলুর রহমান সাহারানপুরী ১৯০৫ জুলাই ১৯১৫  ৪ আবদুল হাই হাসানী জুলাই ১৯১৫   ৫  আলী হাসান খান ৮ জুন ১৯৩১  ৬ হাকিম আবদুল আলী ৯ জুন ১৯৩১ ১৯৬১  ৭  আবুল হাসান আলী নদভী ১৯৬১ ৩১ ডিসেম্বর ১৯৯৯  ৯  রাবে হাসানী নদভী ২০০০ ১৩ এপ্রিল ২০২৩ ১০ বিলাল আব্দুল হাই আল হাসানী ১৪ এপ্রিল ২০২৩ বর্তমান   অধ্যক্ষদের তালিকা  নং নামকার্যকাল রেফারেন্স ১  হাফিজুল্লাহ আজমগাড়ি ১৯৩১  ২  আবদুল্লাহ টনকি  ৩ আমির আলী মালেহাবাদি  ৪ শের আলী হায়দ্রাবাদ  ৫ হায়দার হাসান খান জুলাই ১৯৩২ ডিসেম্বর ১৯৩৯৬ ইমরান খান নদভী ১ জানিয়ারি ১৯৪০ ৩ আগস্ট ১৯৫৮ ৭ মুয়াম্মাদ ইসহাক সান্দেলভি অক্টোবর ১৯৫৬ ১৯৬৯  ৮ মুহিবুল্লাহ লারি নদভী ১৯৭০ ২৯ নভেম্বর ১৯৯৩ ৯ রাবে হাসানী নদভী ১৯৯৩ ২০০০  ১০ সাইদ-উর-রহমান আজমি নদভী 2000 বর্তমান   তথ্যসূত্র  গ্রন্থপঞ্জি       বিষয়শ্রেণী:আচার্য ও অধ্যক্ষদের তালিকা বিষয়শ্রেণী:শিক্ষাপ্রতিষ্ঠান অনুযায়ী আচার্য বিষয়শ্রেণী:দারুল উলুম নাদওয়াতুল উলামা
নূরুল হক নামটি নিম্নের ব্যক্তিবর্গকে নির্দেশ করতে পারেঃ নুরুল হক (ক্যাপ্টেন) -বাংলাদেশ নৌবাহিনীর প্রথম অস্থায়ী প্রধান ছিলেন। নূরুল হক (বীর উত্তম) -বীর উত্তম খেতাব প্রাপ্ত মুক্তিযোদ্ধা  নূরুল হক (বীর বিক্রম) -বীর বিক্রম খেতাব প্রাপ্ত নৌ কমান্ডার  নূরুল হক (বীর প্রতীক) -বীর প্রতীক খেতাব প্রাপ্ত মুক্তিযোদ্ধা  নুরুল হক (রাজনীতিবিদ) –বাংলাদেশের রাজনীতিবিদ যিনি ঢাকা-৯ আসনের সংসদ সদস্য ছিলেন।  নুরুল হক (নোয়াখালীর রাজনীতিবিদ) –বাংলাদেশের রাজনীতিবিদ যিনি নোয়াখালী-৭ আসনের সংসদ সদস্য ছিলেন। নুরুল হক (সচিব) –বাংলাদেশি সরকারি কর্মকর্তা যিনি শ্রম ও কর্মসংস্থান মন্ত্রণালয়ের সচিব ছিলেন।   আরও দেখুন    নুরুল হক নুর –বাংলাদেশের একজন ছাত্রনেতা ও  ডাকসুর ভিপি।  নুরুল হক চৌধুরী –বাংলাদেশী আইনজীবী, রাজীতিবিদ, পাকিস্তানের এমএনএ ও মন্ত্রী ছিলেন।  নুরুল হক মানিক –বাংলাদেশী ফুটবলার ছিলেন।  মোহাম্মদ নূরুল হক বীর প্রতীক -বীর প্রতীক খেতাব প্রাপ্ত মুক্তিযোদ্ধা।  মোহাম্মদ নূরুল হক (বীর প্রতীক) -বীর প্রতীক খেতাব প্রাপ্ত মুক্তিযোদ্ধা।  নূরুল হক ভূঁইয়া -বাংলাদেশের রাজনীতিবিদ ও অধ্যাপক।  বিষয়শ্রেণী:আরবি পুরুষবাচক প্রদত্ত নাম বিষয়শ্রেণী:পুরুষবাচক প্রদত্ত নাম
২০১৬ সালে সর্বপ্রথম ভারতে ২০০০ টাকার নোট বাজারে ছাড়া হয়। ভারতীয় রিজার্ভ ব্যাংক ৮ নভেম্বর ২০১৬ তে ১০০০ এবং ৫০০ টাকার নোট বাজার থেকে তুলে নেয় এবং ১০ নভেম্বর ২০১৬ থেকে নতুন ২০০০ টাকার নোট বাজারে ছাড়ে। এটিও আগের মতন গান্ধী সিরিজের নোট। তবে নতুন আকারে এবং নতুন সজ্জায়।  বর্তমানে বাজারের সবথেকে বড় নোট হল এই ২০০০ টাকার নোট। ১৯৭৮ সালের জানুয়ারি মাসে রিজার্ভ ব্যাংক বাজার থেকে ১০,০০০ টাকার নোট তুলে নেয়। রিজার্ভ ব্যাংকের আনুষ্ঠানিক ঘোষণার অনেক আগেই অক্টোবর ২০১৬ তে মিডিয়া ঘোষণা করে ২০০০ টাকার নোট মাইসরের ছাপা খানায় ছাপা হচ্ছে। ২০২৩ সালের মে মাসে, ভারতীয় রিজার্ভ ব্যাঙ্ক ২০০০ টাকার নোট প্রত্যাহারের সিদ্ধান্ত ঘোষণা করে। তা সত্ত্বেও, নোটগুলো বিহিত মুদ্রা থাকবে এবং ৩০ সেপ্টেম্বর, ২০২৩ পর্যন্ত ব্যাঙ্ক অ্যাকাউন্টে বিনিময় বা জমা করা যাবে।   সজ্জা  গান্ধী সিরিজের একটি নোটের দৈর্ঘ্য ১৬৬ মিমি এবং প্রস্থ ৬৬ মিমি। বর্ণ ম্যাজেন্টা। আগের মতনই এতে গান্ধির ছবি, অশোক স্তম্ভ এবং গভর্নরের স্বাক্ষর আছে। শারীরিক প্রতিবন্ধিদের জন্য ব্রাইলে পদ্ধতির একটি সুবিধাও রাখা হয়েছে। পিছনের দিকে মঙ্গলযানের ছবি রাখা হয়েছে, যা ভারতের প্রথম আন্তরগ্রহের মধ্যেকার কোন একটি প্রচেষ্টা। এছাড়াও স্বচ্ছ ভারত প্রচেষ্টার লোগোও রাখা হয়েছে।  আরো দেখুন  ভারতীয় ৫০০ টাকার নোট তথ্যসূত্র  বহিঃসংযোগ  বিষয়শ্রেণী:ভারতীয় টাকার নোট বিষয়শ্রেণী:রুপি
ঊর্মিলা দেবী (৩ ফেব্রুয়ারি ১৮৮৩ - মে ১৯৫৬) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন ব্যক্তিত্ব ও অগ্নিযুগের নারী বিপ্লবী।   জন্ম ও পরিবার  ঊর্মিলা দেবী ১৮৮৩ সালে ঢাকা জেলার বিক্রমপুরের তেলিরবাগ গ্রামে জন্মগ্রহণ করেন। তার পিতার নাম ভুবনমোহন দাশ ও মাতার নাম নিস্তারিণী দেবী। স্বামীর নাম অনন্তনারায়ণ সেন। ঊর্মিলা দেবী ছিলেন দেশবন্ধু চিত্তরঞ্জন দাশের বোন। দাদার আদর্শে প্রভাবিত হয়ে রাজনীতিতে যোগ দেন।   রাজনৈতিক জীবন  দেশবন্ধুর প্রেরণায় তিনি নারীদের মধ্যে কাজ গড়ে তোলেন। ১৯২১ সালে ‘নারী-কর্মমন্দির’ সংস্থার প্রতিষ্ঠাতা ছিলেন, এ প্রতিষ্ঠানের লক্ষ্য ছিল চরকা ও খদর জনপ্রিয় করা এবং দেশপ্রেমে উদ্বুদ্ধ করা। ১৯৩২ সালে অসহযোগ আন্দোলনে যে প্রথম তিনজন মহিলা আইন অমান্য করেছিলেন, ঊর্মিলা দেবী ছিলেন তাদেরই একজন। তিনি কলিকাতা ‘নারী সত্যাগ্রহ সমিতি’র সভানেত্রী ছিলেন।   সাহিত্যকর্ম  সে সময় নারায়ণ পত্রিকায় নিয়মিত লেখালেখি করতেন। তার প্রকাশিত সাহিত্যগ্রন্থ পুষ্পহার। মহাত্মা গান্ধী, সরোজিনী নাইডু প্রমুখের স্মৃতিকথাও রচনা করেছেন ।   মৃত্যু  ঊর্মিলা দেবী মে ১৯৫৬ সালে মৃত্যুবরণ করেন।   তথ্যসূত্র   বিষয়শ্রেণী:১৮৮৩-এ জন্ম বিষয়শ্রেণী:১৯৮৩-এ মৃত্যু বিষয়শ্রেণী:বাংলাদেশী বিপ্লবী বিষয়শ্রেণী:পূর্ব বাংলা থেকে ভারতীয় স্বাধীনতা কর্মী বিষয়শ্রেণী:ভারতীয় স্বাধীনতার বিপ্লবী আন্দোলন বিষয়শ্রেণী:রাজনীতিতে ভারতীয় নারী বিষয়শ্রেণী:রাজনীতিতে বাংলাদেশী নারী বিষয়শ্রেণী:লেখিকা বিষয়শ্রেণী:ঢাকা জেলার ব্যক্তি বিষয়শ্রেণী:ঢাকার বিপ্লবী বিষয়শ্রেণী:ভারতীয় নারী স্বাধীনতা কর্মী বিষয়শ্রেণী:নারী বিপ্লবী বিষয়শ্রেণী:ভারতীয় স্বাধীনতা কর্মী
মামুনুর রশীদ কিরন (জন্ম: ২০ এপ্রিল ১৯৬১) বাংলাদেশের একজন রাজনীতিবিদ যিনি নোয়াখালী-৩ আসনের সাবেক সংসদ সদস্য।   প্রাথমিক জীবন  মোঃ মামুনুর রশীদ কিরন ২০ এপ্রিল ১৯৬১ সালে তৎকালীন পূর্ব পাকিস্তানের নোয়াখালীর বেগমগঞ্জ উপজেলার নাজিরপুরের সিকদার বাড়ীতে জন্মগ্রহণ করেন। তার পিতার নাম এ. বি. এম. জয়নাল আবেদিন এবং মাতা ছেতারা বেগম। তার বাবা এড. জয়নাল আবেদীন কলকাতা ইসলামিয়া কলেজে (বর্তমানে মৌলানা আজাদ কলেজ) থাকাকালীন জাতীয় সংসদের সাবেক স্পিকার আবদুল মালেক উকিলের রুমমেট ছিলেন।[৫]   রাজনৈতিক জীবন  কিরন ২০১৪ সালের দশম জাতীয় সংসদ নির্বাচনে বাংলাদেশ আওয়ামী লীগের প্রার্থী হিসেবে নোয়াখালী-৩ আসন থেকে সংসদ সদস্য নির্বাচিত হন। ২০১৮ সালের একাদশ জাতীয় সংসদ নির্বাচনে তিনি পুনরায় সংসদ সদস্য নির্বাচিত হন। ২০২৪ সালের দ্বাদশ জাতীয় সংসদ নির্বাচনে তিনি আবার পুনরায় তৃতীয়বারের মতো সংসদ সদস্য নির্বাচিত হন।  ২০০৮ সালের নবম জাতীয় সংসদ নির্বাচনে তিনি নোয়াখালী-৩ আসন থেকে স্বতন্ত্র প্রার্থী হিসেবে দ্বিতীয় হয়ে ছিলেন।   তথ্যসূত্র    বিষয়শ্রেণী:জীবিত ব্যক্তি বিষয়শ্রেণী:১৯৬১-এ জন্ম বিষয়শ্রেণী:বাংলাদেশী মুসলিম বিষয়শ্রেণী:নোয়াখালী জেলার রাজনীতিবিদ বিষয়শ্রেণী:দশম জাতীয় সংসদ সদস্য বিষয়শ্রেণী:বাংলাদেশ আওয়ামী লীগের রাজনীতিবিদ বিষয়শ্রেণী:একাদশ জাতীয় সংসদ সদস্য বিষয়শ্রেণী:দ্বাদশ জাতীয় সংসদ সদস্য
এম এ হক (১ জানুয়ারি ১৯২৯ - ১৩ অগাস্ট ২০০৬) একজন বাংলাদেশি কবি, গীতিকার, প্রাবন্ধিক, ছড়াকার এবং গল্পকার যিনি স্থানীয়ভাবে কবি সাহেব ও কবিরত্ন নামে অধিক পরিচিত ছিলেন।   জীবনী  এম এ হক ১৯২৯ সালের ১ জানুয়ারি তৎকালীন ব্রিটিশ ভারতের ফরিদপুরের আলফাডাঙ্গার ব্যাংকেরচর গ্রামে জন্মগ্রহণ করেন। তিনি স্থানীয় কামারগ্রাম কাঞ্চন একাডেমি থেকে ১৯৪৮ সালে মাধ্যমিক এবং ১৯৫০ সালে বি এল কলেজ থেকে উচ্চ মাধ্যমিক সম্পন্ন করেন। এরপর শিক্ষকতা পেশায় যোগদানের মাধ্যমে কর্মজীবন শুরু করেন।বাংলাদেশের কবি পরিতিচিতি, প্রিন্সিপাল ইব্রাহীম খাঁ  এম এ হক মূলত ইসলামি ও লোক সঙ্গীত এবং কবিতা লিখেছেন। এছাড়া, ছড়া, প্রবন্ধ ও গল্পও রচনা করেন। তিনি স্থানীয় ‘যশোর-সাহিত্য-সংঘ’ থেকে ‘কবিরত্ন’ উপাধি পান। তার রচিত ‘কচি মনের খোরাক’ গ্রন্থটি ১৯৭১ সালের পূর্বে পাকিস্তান শাসনামলে যশোর শিক্ষা বোর্ড কর্তৃক প্রাথমিক বিদ্যালয়ে দ্রুত পঠন হিসেবে অন্তর্ভুক্ত ছিলো। এছাড়া ‘ছন্দ-বন্ধ-বাগধারা’ গ্রন্থে তিনি বাংলা ভাষায় ব্যবহৃত অসংখ্য বাগধারা সংকলন করেন এবং তা ছন্দে রুপ দেন। ২০০৬ সালের ১৩ আগস্ট তিনি মৃত্যুবরণ করেন।বাংলা একাডেমি চরিতাভিধান   গ্রন্থ  তার উল্লেখযোগ্য গ্রন্থের মধ্যে রয়েছে:  শুকতারা (কাব্যগ্রন্থ)  পথদিশারু (কাব্যগ্রন্থ)  কাঙ্গাল পথিক (কাব্যগ্রন্থ)  এপার-ওপার (লোকগানের সংকলন)  কচি মনের খোরাক  দরেদ নবী (ইসলামী গান)  হক-বচন  ছন্দ-বন্ধ-বাগধারা  দেশের গান (দেশাত্মবোধক গানের সংকলন)  দাদুর ছড়া (শিশু-সাহিত্য)  স্মৃতিকথা  মুক্তির গান (কবিতা)   তথ্যসূত্র   বিষয়শ্রেণী:১৯২৯-এ জন্ম বিষয়শ্রেণী:২০০৬-এ মৃত্যু বিষয়শ্রেণী:ফরিদপুর জেলার ব্যক্তি বিষয়শ্রেণী:বাংলাদেশী কবি বিষয়শ্রেণী:সরকারি ব্রজলাল কলেজের প্রাক্তন শিক্ষার্থী
মুহম্মদ শাহজাহান মিয়া, (জন্ম: ১৯৫৩) হচ্ছেন বাংলাদেশের একজন লেখক, গবেষক ও মুক্তিযোদ্ধা। তিনি বাংলা সাহিত্যের গবেষণাকর্মে বিশেষ অবদান রাখার জন্য ২০২৪ সালে বাংলা একাডেমি সাহিত্য পুরস্কারে ভূষিত হন।   জন্ম ও পরিবার  ডক্টর মুহম্মদ শাহজাহান মিয়া টাঙ্গাইল জেলার সদর উপজেলার পাকুল্লা গ্রামে ১৯৫৩ খ্রিষ্টাব্দে জন্মগ্রহণ করেন।   শিক্ষা  তিনি ১৯৭৪ খ্রিষ্টাব্দে ঢাকা বিশ্ববিদ্যালয় থেকে বাংলায় এম. এ. - ডিগ্রিলাভ করেন।   কর্মজীবন  ডক্টর মুহম্মদ শাহজাহান মিয়া ঢাকা বিশ্ববিদ্যালয় পুথিশালার ‘গবেষণা অফিসার’ ও ‘পাণ্ডুলিপি সংরক্ষক’-পদে ১৯৭৭ সাল থেকে প্রায় এগারবছরব্যাপী চাকরি করেন। পরবর্টিতে ১৯৮৮ সালে ঢাকা বিশ্ববিদ্যালয়ের বাংলা বিভাগের প্রভাষক পদে যােগদান করেন এবং অধ্যাপক হিসেবে অবসর গ্রহণ করেন।   গ্রন্থপঞ্জি  তাঁর প্রকাশিত উল্লেখযোগ্য গ্রন্থগুলো হল-   বাংলাদেশের সামরিকপদবিযুক্ত গ্রামনাম (২০১৬)  পীর মাহমুদ সংগৃহীত-সঙ্কলিত চিকিৎসাসংগ্রহ (২০১২)  শ্রীরায় বিনোদ প্রণীত পদ্মাপুরাণ (১৯৯৩)  বাংলা পাণ্ডুলিপি পাঠসমীক্ষা (১৯৮৪)  শ্রীরায় বিনোদ : কবি ও কাব্য (১৯৯১)  পুরোনো বাংলা দলিলপত্র ১৬৩৮-১৮৮২ (১৯৯১)  আলী আহমদ ১৯১০-১৯৮৭ (১৯৮৯)  বাংলা অনির্দেশক সংখ্যাশব্দ (১৯৯৯)  সংগ্রামহুসন (২০০২)  প্রবন্ধসমুচ্চয় : ভাষা, সাহিত্য ও সংস্কৃতিবিষয়ক প্রবন্ধসংগ্রহ (২০০৮)   পুরস্কার ও সম্মাননা  ২৩ জানুয়ারি ২০২৫ তিনি বাংলা সাহিত্যের গবেষণাকর্মে বিশেষ অবদান রাখার জন্য ২০২৪ সালের বাংলা একাডেমি সাহিত্য পুরস্কারে ভূষিত হন।  এছাড়া গবেষণায় বিশেষ অবদানের জন্য তিনি নিম্নোক্ত সম্মাননা পেয়েছেন।   ভারত সরকার কর্তৃক একবছরমেয়াদি ‘সার্ক ফেলােশিপ’ (১৯৯৪)  ডি. লিট ডিগ্রি (রবীন্দ্রভারতী বিশ্ববিদ্যালয়, ১৯৯৬)  ঢাকাস্থ ‘টাঙ্গাইল জেলা সমিতি’-কর্তৃক স্বর্ণপদক (২০০২)   আরও দেখুন  বাংলা একাডেমি সাহিত্য পুরস্কার বিজয়ীদের তালিকা (২০২০-২৯)  বাংলা একাডেমি সাহিত্য পুরস্কার   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:বাংলাদেশী শিক্ষাবিদ বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী বিষয়শ্রেণী:টাঙ্গাইল জেলার ব্যক্তি বিষয়শ্রেণী:বাংলাদেশী শিক্ষায়তনিক বিষয়শ্রেণী:বাংলাদেশী অ-কল্পকাহিনী লেখক বিষয়শ্রেণী:বাঙালি লেখক বিষয়শ্রেণী:বাংলাদেশী পুরুষ লেখক বিষয়শ্রেণী:ঢাকা বিশ্ববিদ্যালয়ের শিক্ষক বিষয়শ্রেণী:২০শ শতাব্দীর বাঙালি বিষয়শ্রেণী:২১শ শতাব্দীর বাঙালি বিষয়শ্রেণী:প্রবন্ধ ও গবেষণায় বাংলা একাডেমি সাহিত্য পুরস্কার বিজয়ী বিষয়শ্রেণী:১৯৫৩-এ জন্ম
অ্যান হোমস রেডডিং (জন্ম অক্টোবর ২২, ১৯৫১) একজন প্রাক্তন মার্কিন যুক্তরাষ্ট্রের এপিস্কোপাল চার্চ-এর যাজক, যিনি মার্চ ২০০৬ সালে মুসলিম হওয়ার কারণে এপ্রিল ২০০৯ সালে পদচ্যুত হন। তিনি চেনি, পেনসিলভেনিয়া-তে বড় হয়েছেন। তার পিতা, লুইস এল. রেডডিং, ডেলাওয়্যার-এর একজন বিশিষ্ট নাগরিক অধিকার আইনজীবী ছিলেন।  রেড্ডিং উভয় ধর্মকেই "১০০ শতাংশ" নিজের বলে মনে করেন, ব্যাখ্যা করে বলেন যে এটি তেমনই সম্ভব যেমন তিনি একই সাথে একজন আফ্রিকান আমেরিকান এবং একজন নারী হতে পারেন।(http://seattletimes.nwsource.com/html/localnews/2003751274_redding17m.html) Local News | "I am both Muslim and Christian" | Seattle Times newspaper]  তার এই মন্তব্য এপিস্কোপাল এবং মুসলিম উভয় সম্প্রদায়ের মধ্যে উত্তেজনা ও বিতর্ক সৃষ্টি করেছে। তিনি সিয়াটেলের আল-ইসলাম সেন্টারের পাশাপাশি এপিস্কোপাল চার্চেও উপাসনা চালিয়ে যান।  জুলাই ২০০৭ সালে রেডডিংকে তার উপর নিয়মানুবর্তিতা বজায় রাখার কর্তৃত্ব থাকা রোড আইল্যান্ডের এপিস্কোপাল ডায়োসিসের জেরালিন উলফ-এর তত্ত্বাবধানে ধর্মীয় নির্দেশনা দেওয়া হয়। ১৫ মাস ধর্মীয় নির্দেশনা এবং ছয় মাস নিষেধাজ্ঞা জারির পর, রেডডিং-এর ২৫তম যাজকপদ বার্ষিকী পালনের এক সপ্তাহ পর, ১ এপ্রিল ২০০৯ সালে উলফ তাকে পদচ্যুত ("ডিফ্রকড") করেন।http://seattletimes.nwsource.com/html/localnews/2008961581_webdefrocked01m.html  Episcopal Priest Ann Holmes Redding has been defrocked | Seattle Times Local News Web site (accessed Apr. 2, 2009)]   রেড্ডিং ব্রাউন বিশ্ববিদ্যালয় (এবি, ১৯৭৬), জেনারেল থিওলজিক্যাল সেমিনারী (এম ডিভ, ১৯৮৩), এবং ইউনিয়ন থিওলজিক্যাল সেমিনারী (পিএইচডি, ১৯৯৯)-এর স্নাতক। তিনি প্যাসিফিক লুথেরান বিশ্ববিদ্যালয়, পেইন থিওলজিক্যাল সেমিনারী, এবং ইন্টারডিনোমিনেশনাল থিওলজিক্যাল সেন্টার সহ অন্যান্য প্রতিষ্ঠানে শিক্ষকতা করেছেন। যখন তিনি মুসলিম হন, তখন তিনি সিয়াটেলের সেন্ট মার্কস এপিস্কোপাল ক্যাথেড্রাল-এর ফেইথ ফরমেশন অ্যান্ড রিনিউয়ালের পরিচালক ছিলেন, যেখানে তিনি মার্চ ২০০৭ সালে (দুই সহকর্মীর সাথে) ছাঁটাই হওয়ার আগ পর্যন্ত কাজ চালিয়ে যান। তিনি সেপ্টেম্বর ২০০৭ থেকে জুন ২০০৮ পর্যন্ত সিয়াটল বিশ্ববিদ্যালয়-এর স্কুল অফ থিওলজি অ্যান্ড মিনিস্ট্রিতে ভিজিটিং সহকারী অধ্যাপক ছিলেন।  ইসলাম এবং খ্রিস্ট ধর্মের সমন্বয়ের পর থেকে রেডডিং তার বিশ্বাস ও অনুশীলনে বক্তৃতা, ধর্মোপদেশ, শিক্ষাদান এবং লেখালেখি অব্যাহত রেখেছেন। এর মধ্যে রয়েছে নিউ ইয়র্ক সিটির রিভারসাইড চার্চ, ওহাইওর ওবেরলিন কলেজ, ক্যালিফোর্নিয়ার ক্লেয়ারমন্ট স্কুল অফ থিওলজি, এবং সিয়াটেলের সেন্টার ফর স্পিরিচুয়াল লিভিং, সেন্ট স্টিফেন'স এপিস্কোপাল চার্চ, সিয়াটল ফার্স্ট ব্যাপটিস্ট চার্চ এবং ওয়েস্টসাইড ইউনিটারিয়ান চার্চ। জামাল রহমান এবং ক্যাথলিন শ্মিট ইলিয়াসের সাথে তিনি আউট অফ ডার্কনেস ইনটু লাইট: স্পিরিচুয়াল গাইডেন্স ইন দ্য কুরআন উইথ রিফ্লেকশনস ফ্রম ক্রিশ্চিয়ান অ্যান্ড জিউয়িশ সোর্সেস (মোরহাউস পাবলিশিং, ২০০৯)-এর সহ-লেখক।  তথ্যসূত্র  বহিঃসংযোগ  http://www.religioustolerance.org/bemultfaith1.htm  বিষয়শ্রেণী:ইসলামে ধর্মান্তরিত বিষয়শ্রেণী:প্রাক্তন আমেরিকান এপিস্কোপাল যাজক বিষয়শ্রেণী:১৯৫১-এ জন্ম বিষয়শ্রেণী:জীবিত ব্যক্তি বিষয়শ্রেণী:আফ্রিকান-আমেরিকান মুসলিম বিষয়শ্রেণী:ব্রাউন বিশ্ববিদ্যালয় প্রাক্তন শিক্ষার্থী বিষয়শ্রেণী:জেনারেল থিওলজিক্যাল সেমিনারী প্রাক্তন শিক্ষার্থী বিষয়শ্রেণী:ইউনিয়ন থিওলজিক্যাল সেমিনারী প্রাক্তন শিক্ষার্থী বিষয়শ্রেণী:প্যাসিফিক লুথেরান বিশ্ববিদ্যালয় অনুষদ বিষয়শ্রেণী:ইন্টারডিনোমিনেশনাল থিওলজিক্যাল সেন্টার অনুষদ বিষয়শ্রেণী:সিয়াটল বিশ্ববিদ্যালয় অনুষদ বিষয়শ্রেণী:পেনসিলভেনিয়ার মুসলিম
দ্য কাট হল একটি দ্বি-মাসিক নিউজিল্যান্ডের গলফ ম্যাগাজিন।  এটি আগস্ট ১৯৯৯ সালে চালু হওয়ার পর থেকে একাধিক পুরস্কার বিজয়ী হয়েছে Golf Publications - Golfing New Zealand - New Zealand's unofficial handicap site. Plus all there is to know about golf in New Zealand এবং ফ্যাশন, ভ্রমণ এবং মোটর চালানোর মতো জীবনধারা বিষয়বস্তুর সাথে গলফ বৈশিষ্ট্য, সংবাদ এবং কলামগুলিতে ফোকাস করে। সাম্প্রতিক পরিবর্তনগুলি একটি চ্যালেঞ্জিং নতুন টিউশন প্যাকেজের প্রবর্তন অন্তর্ভুক্ত করেছে। লেখকদের মধ্যে রয়েছে অভিজ্ঞ সম্প্রচারক পিটার উইলিয়ামস এবং ব্রেন্ডন টেলফার, টাইগার উডসের কিউই ক্যাডি স্টিভ উইলিয়ামস এবং সাংবাদিক মার্ক হিন্টন ।  হোপ পাবলিশিং এটি অধিগ্রহণ করার আগে ডিসেম্বর ২০১৫ পর্যন্ত ম্যাগাজিনটি ফেয়ারফ্যাক্স মিডিয়ার মালিকানাধীন ছিল।    তথ্যসূত্র    বহিঃসংযোগ    সরকারী ওয়েবসাইট বিষয়শ্রেণী:১৯৯৯-এ প্রতিষ্ঠিত ম্যাগাজিন বিষয়শ্রেণী:গলফ ম্যাগাজিন বিষয়শ্রেণী:দ্বি-মাসিক ম্যাগাজিন বিষয়শ্রেণী:নিউজিল্যান্ডের ম্যাগাজিন বিষয়শ্রেণী:১৯৯৯-এ নিউজিল্যান্ডে প্রতিষ্ঠিত
আবু মুহাম্মদ আবদুল ওয়াহিদ ইবনে আবু হাফস, বা আব্দুল ওয়াহিদ (, মৃ. ১২২২) ছিলেন ১২০৭ থেকে ১২২২ সাল পর্যন্ত ইফ্রিকিয়ার হাফসীয়দের প্রথম শাসক।  আবদুল ওয়াহিদ ছিলেন সানহাজি গোত্রের খিন্তাত থেকে শেখ আবু হাফস উমরের নাতি। তা সত্ত্বেও তিনি তার বার্বার বংশোদ্ভত হওয়ার বিষয়টি অস্বীকার করেছিলেন। কারণ এটি যথেষ্ট মহৎ নয় বিবেচনা করেছিলেন। এবং খলিফা উমর ফারুকের বংশধর হওয়ার দাবি করে ইয়েমেনীয় ছদ্মবেশ ধারণ করেছিলেন।  আবদ আল-ওয়াহিদ ১২০৫ সালে ইফ্রিকিয়া অভিযানে মুওয়াহহিদিন খলিফা মুহাম্মদ নাসিরের সাথে ছিলেন। ১২০৬ সালের ফেব্রুয়ারিতে, খলিফা তিউনিসিয়ায় প্রবেশ করেন। যেটি ইতোমধ্যেই শত্রুদের দ্বারা পরিত্যক্ত ছিল। মরক্কো যাওয়ার আগে খলিফা তার বিশ্বস্ত লেফটেন্যান্টদের একজন আব্দুল ওয়াহিদকে প্রদেশের প্রশাসনের ভার দেন। এটি আব্দুল ওয়াহিদের কর্তৃত্বকে এমন পরিমাণে শক্তিশালী করেছিল যে তার উত্তরসূরিরা নিজেদেরকে গভর্নর মনে করা বন্ধ করে দিয়েছিল এবং ১২২৯ সালে নিজেদেরকে মুওয়াহহিদিন শাসন থেকে মুক্ত করেছিল। নতুন রাজ্য শীঘ্রই বেজাইয়া এবং আশেপাশের বেশ কয়েকটি অঞ্চলে তার ক্ষমতা প্রসারিত করে।  আবদুল ওয়াহিদের স্থলাভিষিক্ত হন তার জ্যেষ্ঠ পুত্র আবদুল্লাহ ইবনে আব্দুল ওয়াহিদ, কিন্তু তার ভাই প্রথম আবু যাকারিয়া ইয়াহিয়া তাকে উৎখাত করে তারপরই স্বাধীনতা ঘোষণা করেছিলেন, যিনি নিজের সিংহাসনকে শক্তিশালী করেছিলেন এবং তার ভাইকে শেখ উপাধি গ্রহণ করে ধর্মীয় জীবনে নিজেকে নিয়োজিত করতে সম্মত হতে বাধ্য করেছিলেন।   সাহিত্য    ইভার, জি .. "হাফসিদস।" ইসলামের এনসাইক্লোপিডিয়া, প্রাথমিক শিক্ষা (1913-1936)। M. Th. Houtsma, TW Arnold, R. Basset, R. Hartmann. ব্রিল অনলাইন, 2016। রেফারেন্স। 20 ডি ফেব্রেরো ডি 2017 http://referenceworks.brillonline.com/entries/encyclopaedia-of-islam-1/hafsids-SIM_2608  বিষয়শ্রেণী:১২২২-এ মৃত্যু বিষয়শ্রেণী:আমাজিঘ শাসক বিষয়শ্রেণী:হাফসীয় সালতানাত বিষয়শ্রেণী:১২২১-এ মৃত্যু
চুঁচুড়া সদর মহকুমা ভারতের পশ্চিমবঙ্গ রাজ্যের হুগলি জেলার একটি মহকুমা। এর সদরদপ্তর হুগলি-চুঁচুড়া পৌরসভার চুঁচুড়া অঞ্চলে অবস্থিত।   এলাকা  চুঁচুড়া সদর মহকুমায় ৯টি থানা, ৫টি সমষ্টি উন্নয়ন ব্লক, ৫ টি পঞ্চায়েত সমিতি, ৬৯ টি গ্রাম পঞ্চায়েত,  ৭৫৬টি মৌজা, ৭৪১টি জনবসতিপূর্ণ গ্রাম, ২টি পৌরসভা, ১টি প্রবৃদ্ধি এবং ২৩টি সেন্সাস টাউন রয়েছে। পৌরসভাগুলি হলো: হুগলি-চুঁচুড়া পৌরসভা ও বাঁশবেড়িয়া পৌরসভা।  সেন্সাস টাউনগুলি হলো: কোলা, হংসঘর, রঘুনাথপুর, মধুসূদনপুর, আমোদঘাটা, আলিখোজা, শঙ্খনগর, চক বাঁশবেড়িয়া, মানুষপুর, কেওটা, কোদালিয়া, নলডাঙ্গা, কুলিহাঁদা, ধর্মপুর, সিমলা, বাধাগাছি, মিরধঙ্গ, শ্রীপুর, পান্ধজুরা। মহকুমার সদর দপ্তর চুঁচুড়া।  হুগলি জেলা নিম্নলিখিত মহকুমায় বিভক্ত: মহকুমাসদরদপ্তরআয়তনকিমি২জনসংখ্যা(২০১১)গ্রামীণজনসংখ্যা %(২০১১)পৌর জনসংখ্যা % (২০১১)চুঁচুড়া সদরচুঁচুড়া১,১৪৮.১৫১,৬৫৭,৫১৮৬৮.৬৩৩১.৩৭চন্দননগরচন্দননগর৫০৮.০৮১,১২৭,১৭৬৫৮.৫২৪১.৪৮শ্রীরামপুরশ্রীরামপুর৪২২.৪৫১,৪৬৯,৮৪৯২৬.৮৮৭৩.১২আরামবাগআরামবাগ১,০৫৮.৮৭১,২৬৪,৬০২৯৪.৭৭৫.২৩হুগলি জেলাচুঁচুড়া৩,১৪৯.০০৫,৫১৯,১৪৫৬১.৪৩৩৮.৫৭   তথ্যসূত্র   বিষয়শ্রেণী:হুগলি জেলার মহকুমা বিষয়শ্রেণী:পশ্চিমবঙ্গের মহকুমা
১৯৫২ সালে প্রথম ভারতীয় উপরাষ্ট্রপতি নির্বাচন অনুষ্ঠিত হয়। সর্বপল্লী রাধাকৃষ্ণণ প্রথম উপরাষ্ট্রপতি হিসেবে বিনা প্রতিদ্বন্দ্বিতায় নির্বাচিত হন।BACKGROUND MATERIAL  REGARDING FOURTEENTH ELECTION TO THE OFFICE OF THE VICE-PRESIDENT, 2012, ELECTION COMMISSION OF INDIA নির্বাচনে একাধিক প্রার্থী প্রতিদ্বন্দ্বিতা করলে, ভোটটি ১২ মে ১৯৫২-এ অনুষ্ঠিত হতো।   সময়সূচী  ভারতের নির্বাচন কমিশন ১২ এপ্রিল ১৯৫২ তারিখে নির্বাচনের তফসিল ঘোষণা করে।  ক্রমিক নং পোল ইভেন্টতারিখ১.মনোনয়ন দাখিলের শেষ তারিখ২১ এপ্রিল ১৯৫২২.মনোনয়ন যাচাই-বাছাইয়ের তারিখ২২ এপ্রিল ১৯৫২৩.মনোনয়ন প্রত্যাহারের শেষ তারিখ২৫ এপ্রিল ১৯৫২৪.ভোটের তারিখ১২ মে ১৯৫২৫.গণনার তারিখ২৫ মে ১৯৫২   ফলাফল  ইলেক্টোরাল কলেজে লোকসভা এবং রাজ্যসভার ৭৩৫ জন সদস্য ছিল। সেখানে দুজন প্রার্থী ছিলেন যারা তাদের মনোনয়ন জমা দিয়েছিলেন, এস. রাধাকৃষ্ণণ এবং জনাব শাইক খাদির হুসেন। খাদির হোসেনের মনোনয়ন বাতিল করেন রিটার্নিং কর্মকর্তা। যেহেতু তিনিই এখন একমাত্র প্রার্থী ছিলেন, তাই ডক্টর রাধাকৃষ্ণণকে ২৫ এপ্রিল ১৯৫২ সালে উপরাষ্ট্রপতি পদে বিনা প্রতিদ্বন্দ্বিতায় নির্বাচিত ঘোষণা করা হয়।    আরো দেখুন    ভারতের রাষ্ট্রপতি নির্বাচন, ১৯৫২   তথ্যসূত্র   বিষয়শ্রেণী:১৯৫২-এ ভারতে নির্বাচন বিষয়শ্রেণী:ভারতের উপরাষ্ট্রপতি নির্বাচন
আল-কবির মসজিদ মানে "বড় মসজিদ" বা সম্ভবত "প্রধান মসজিদ"। এটি উল্লেখ করতে পারে:   আতিক মসজিদ, আওজিলা, পূর্ব লিবিয়ার সাইরেনাইকা অঞ্চলের সাহারা মরুভূমির আওজিলার মরুদ্যান গ্রামের একটি মসজিদ  আলেপ্পোর বড় মসজিদ, সিরিয়ার আলেপ্পো শহরের বৃহত্তম এবং প্রাচীনতম মসজিদগুলোর মধ্যে একটি  মসজিদ আল-উমরি আল-কাবির, গাজার পুরনো শহরে অবস্থিত গাজা স্ট্রিপের বৃহত্তম এবং প্রাচীনতম মসজিদ  সানার বড় মসজিদ, ইয়েমেনের সানার একটি প্রাচীন মসজিদ  উমাইয়া মসজিদ, দামেস্কের বড় মসজিদ নামেও পরিচিত  বিষয়শ্রেণী:দ্ব্যর্থতা নিরসন পাতা
সুচৌ () পূর্ব চীনের চিয়াংসু প্রদেশের দক্ষিণ-পূর্ব ভাগে অবস্থিত একটি গুরুত্বপূর্ণ নগরী। এটি সাংহাই নগরী থেকে প্রায় ১০০ কিলোমিটার উত্তর-পশ্চিমে অবস্থিত। প্রদেশের রাজধানী নানচিংয়ের পরেই সুচৌ প্রদেশটির দ্বিতীয় বৃহত্তম নগরী এবং একটি প্রধান আর্থ-বাণিজ্যিক কেন্দ্র। নগরীটি ছাং চিয়াং নদীর নিম্ন ব-দ্বীপ অববাহিকায়, থাই হ্রদের তীরে অবস্থিত। প্রশাসনিকভাবে সুচৌ একটি জেলা-স্তরের নগরী। ২০১৩ সালের হিসাব অনুযায়ী মূল সুচৌ শহরের জনসংখ্যা ৪৩ লক্ষেরও বেশি। বৃহত্তর সুচৌ অঞ্চলের জনসংখ্যা ১ কোটির কিছু বেশি। সুচৌয়ের প্রতিবেশী উপশহর অঞ্চল ও উপগ্রহ শহর খুনশান, চাংচিয়াকাং, থাইৎসাং ও ছাংশু-কে গণনায় ধরে। তবে জাতিসংঘের হিসাব অনুযায়ী ২০১৪ সালে সুচৌ পৌর এলাকার জনসংখ্যা ছিল প্রায় ৫২ লক্ষ।  ৫১৪ খ্রিস্টপূর্বাব্দে প্রতিষ্ঠিত সুচৌ শহরের ইতিহাস ২৫০০ বছরেরও বেশি প্রাচীন। শহরের সর্বত্র প্রত্নতাত্ত্বিক নিদর্শনস্থল ও প্রাচীন বস্তু ছড়িয়ে ছিটিয়ে আছে। ১০০ খ্রিস্টাব্দের দিকে পূর্বী হান রাজবংশের শাসনামলে এটি সমগ্র বিশ্বের ১০টি বৃহত্তম নগরীর একটিতে পরিণত হয়, মূলত উত্তর চীন থেকে আগত অভিবাসীদের কারণে। ১০ম শতকের সুং রাজবংশের শাসনামল থেকে এটি চীনের একটি গুরুত্বপূর্ণ বাণিজ্যিক কেন্দ্র। মিং ও ছিং রাজবংশের শাসনামলেও সুচৌ ছিল জাতীয় পর্যায়ের গুরুত্বপূর্ণ অর্থনৈতিক, সাংস্কৃতিক ও বাণিজ্যিক কেন্দ্র। সেসময় রাজধানী নয়, এমন নগরীগুলির মধ্যে এটি বিশ্বের বৃহত্তম নগরী ছিল। কিন্তু ১৮৬০ সালের থাইফিং বিদ্রোহ ঘটে এবং এর তিন বছর পরে  লি হুংচাং ও চার্লস জর্জ গর্ডন যখন শহরটি পুনরায় নিয়ন্ত্রণে আনেন, ততদিনে সুচৌকে ছাপিয়ে সাংহাই নগরী চীনের একটি গুরুত্বপূর্ণ অর্থনৈতিক নগরীতে পরিণত হয়।Xu (2000), pp. 16, 72–73, 159. ১৯৭৮ সালে চীনের অর্থনৈতিক সংস্কার শুরু হবার পরে সুচৌ বিশ্বের সবচেয়ে বর্ধমান প্রধান নগরীগুলির একটিতে পরিণত হয় এবং একবিংশ শতকের শুরু পর্যন্ত তিন দশকেরও বেশি সময় ধরে নগরীটির স্থূল অভ্যন্তরীণ উৎপাদন বাৎসরিক গড়ে ১৪% হারে প্রবৃদ্ধি অর্জন করে। উচ্চ প্রত্যাশিত আয়ু ও মাথাপিছু আয়ের শহর সুচৌয়ের মানব উন্নয়ন সূচক মধ্য পর্যায়ের উন্নত দেশের সমান, ফলে এটি চীনের সবচেয়ে উন্নত ও সমৃদ্ধ নগরীগুলির একটি।  সুচৌ নগরীর খাল, প্রস্তরসেতু, বৌদ্ধমন্দির বা প্যাগোডা, এবং সুক্ষ্মভাবে নকশাকৃত চীনা বাগিচাগুলির কারনণে এটি দেশী-বিদেশী পর্যটকদের কাছে জনপ্রিয়। সুচৌ নগরীর ধ্রুপদী চীনা বাগানগুলিকে ১৯৯৭ ও ২০০০ সালে ইউনেস্কো বিশ্ব ঐতিহ্যবাহী স্থানের তালিকায় স্থান দেওয়া হয়। নগরীটিকে প্রায়ই "প্রাচ্যের ভেনিস" বা "চীনের ভেনিস" নামে ডাকা হয়।Visit some of China's best gardens next week without a passport » Arts/Entertainment » Andover Townsman, Andover, MA. Andovertownsman.com. Retrieved on 2011-08-28.  তথ্যসূত্র  বিষয়শ্রেণী:চীনের শহর বিষয়শ্রেণী:চীনের বন্দর শহর ও নগর বিষয়শ্রেণী:খ্রিস্টপূর্ব ৬ষ্ঠ শতাব্দীতে প্রতিষ্ঠিত জনবহুল স্থান